
REFERAT DE APROBARE
	al proiectului de hotărâre privind aprobarea Regulamentului privind promovarea acțiunilor având ca obiect înlocuirea amenzilor contravenționale cu sancțiunea prestării unei activități în folosul comunității



Articolul 16 al Ordonanței Guvernului nr. 55/2002, prevede că prin hotărâre, Consiliul Local stabilește domeniile serviciilor publice și locurile în care contravenienții vor putea presta activități în folosul comunității.
Potrivit art. 39¹ alin.1 din Ordonanta Guvernului nr. 2/2001 privind regimul juridic al contravențiilor, cu modificările și completările ulterioare, în cazul în care contravenientul nu a achitat amenda în termen de 30 de zile de la rămânerea definitivă a sancțiunii și nu există posibilitatea executării silite, instanța procedează la inlocuirea amenzii cu sanctiunea prestarii unei activități în folosul comunitatii, ținându-se seama și de partea din amenda care a fost achitată.
Potrivit art. 39²  alin.2 din Ordonanta Guvernului nr. 2/2001 privind regimul juridic al contravențiilor, cu modificările și completările ulterioare, in cazul în care contravenientul, citat de instanţă, nu a achitat amenda în termenul prevăzut la alin. (1), instanţa procedează la înlocuirea amenzii cu sancţiunea prestării unei activităţi în folosul comunităţii pe o durată maximă de 50 de ore, iar pentru minori începând cu vârsta de 16 ani, de 25 de ore.
Prin acest regulament se stabilește conținutul activității ce urmează să fie prestată de contravenient, condițiile în care acesta execută sancțiunea, programul de lucru precum și detalii referitoare la supravegherea contravenienților, motiv pentru care se impune aprobarea proiectului de hotărâre în forma prezentată.

